stanford-oval/wikipedia huggingface dataset:
חזית מזג אוויר

עננים המלווים חזית קרה שמתקדמת במהירות
חזית במטאורולוגיה היא קו מפגש בין גושי אוויר מנוגדים בתכונותיהם, בעיקר בטמפרטורה אך גם במאפיינים אחרים כמו אחוזי לחות וריכוז אירוסולים.
החזיתות לרוב מתהוות לאורך קווי הרוחב הבינוניים, שם מתרחש מפגש בין גושי אוויר פולאריים לבין גושי אוויר סובטרופיים. קו המפגש גם מכונה החזית הפולארית.
חזית המבוססת על ניגוד תרמי עשויה להימצא באחד מארבעת המצבים הבאים:
חזית נייחת - אין אינטראקציה ממשית בין שני גושי האוויר. גושי האוויר זורמים במקביל לחזית או שהזרימות של גושי האוויר חלשות.
חזית קרה - גוש האוויר הקר יותר נכנס מתחת לאוויר החם, שכיוון שהוא קל יותר, נדחף במהירות לרום. במידה שישנה די לחות ואי יציבות, בקדמת החזית מתהווים ענני קומולונימבוס, ומעברה מלווה בגשמי זעף ומשבי רוח ערים. עם מעבר החזית חלה חיגה של הרוח בליווי התקררות מהירה והתבהרות.
חזית חמה - האוויר הקר נסוג ואת מקומו תופס האוויר החם, אשר "רוכב" מעל האוויר הקר. פעילות החזית החמה לרוב מתונה יותר מן הקרה, אך גם ממושכת יותר. אורכה עשוי להגיע למאות קילומטרים, לעומת עד עשרות קילומטרים בחזיתות קרות. החזית החמה מלווה לרוב בענני צירוס שכבתיים בקדמתה, אשר בהדרגה מנמיכים ומתעבים לנימבוסטרטוסים, המורידים משקעים קלים אך רציפים. עם מעבר החזית החמה חגה הרוח בליווי התחממות והתבהרות.
חזית מלוכדת (אוקולזיה) - מצב מורכב בו מתקיימת התנגשות בין חזית קרה לחזית חמה - אופייה לרוב תלוי בתכונות האוויר בקדמת החזית החמה לבין גב החזית הקרה. אם האוויר בקדמת החזית החמה קר יותר אזי תתנהג החזית המלוכדת כחזית חמה, ואילו במקרה ההפוך תתנהג כחזית קרה.
ראו גם

שקע דינמי\חזיתי
מטאורולוגיה - מונחים
חזית חמה (Warm Front)
חזית קרה (Cold Front)
ועידת וידאו

חייל משוחח בוועידת וידאו
ועידת וידאו (חוזי) (באנגלית: Video Conference) היא ועידה הנערכת באמצעות שימוש בוידאו במעגל סגור ואמצעי תקשורת שמע כתחליף למפגש פנים אל פנים. המשתתפים בוועידה רואים זה את זה באמצעות תשדורת וידאו. ועידת וידאו יכולה לשמש כסוג של שיתוף פעולה מרוחק.
היסטוריה

הטכנולוגיה שאפשרה לקיים ועידת וידאו אנלוגיות הייתה זמינה מאז המצאת הטלוויזיה. מערכות כאלה השתמשו במערכת כפולה של טלוויזיה במעגל סגור, כך שבכל צד ישנה מצלמה ומסך. במהלך הטיסות המאוישות לחלל נעשה שימוש בטכנולוגיה זו, כאשר האסטרונאוטים ומרכז הבקרה יכלו לראות אלו את אלו, תוך שימוש בשני ערוצי רדיו, אחד לכל כיוון שידור. ועידות וידאו הפכו לחלק שגרתי משידורי טלוויזיה מסחריים, כאשר הכתבים משוחחים עם הקריין באולפן. טכניקה זו הפכה לקלה ופשוטה יותר עם עליית שכיחותם של משדרים לווייניים.
ועידת וידאו אנלוגית, באמצעות שידורי רדיו, הייתה יקרה לביצוע. לא ניתן היה להשתמש בה לשימושים כמו רפואה, חינוך ואפילו פגישות עסקיות, בשל העלות הגבוהה והתפוצה הנמוכה של הציוד הדרוש. ניסיונות ראשונים לקיים ועידת וידאו באמצעות תשתית הטלפון לא נחלו הצלחה, בעיקר בשל איכות החוזי הנמוכה שנבעה מרוחב הפס הנמוך שאפשרה תשתית זו ומהעדר אפשרות לדחיסת הווידאו.
במהלך שנות השבעים הציעה חברת AT&T לצרכנים בארצות הברית שירות בשם PicturePhone שאיכות התמונה בו הייתה מעט טובה יותר אך מחירו הגבוה מנע שימוש נרחב בו. איכות התמונה הייתה עדיין נמוכה, והתמונה עודכנה לכל היותר 10 פעמים בשנייה.
רק בשנות השמונים, עם הופעתן של רשתות טלפון ספרתיות, החלה טכנולוגיית ועידת הווידאו להיות זמינה לשימושים כלליים. וידאו ספרתי דחוס הועבר על גבי רשתות תקשורת דוגמת ISDN. תחילה היו מרבית המוצרים מבוססים על תקנים קנייניים אך בהדרגה הופיעו ואומצו תקנים פתוחים. הטכנולוגיה שהפכה את ועידת הווידאו לזמינה בצורה לה אנו עדים כיום הייתה רשת האינטרנט, ותקשורת בפרוטוקול IP. דחיסת נתונים מתקדמת ורוחבי פס הולכים וגדלים הפכו את ועידות הווידאו לזמינות לציבור הרחב. תוכנות כמו Netmeeting, MSN Messenger, סקייפ ואחרות הפכו את ועידות הווידאו לשירות זמין לכל בעל מחשב בעל חומרה מתאימה וחיבור לרשת האינטרנט. במגזר העסקי נעשה שימוש במערכות יקרות יותר המספקות איכות וקצב רענון טובים מהמוצע למשתמש הביתי.
עם מוצרי ועידות הווידאו הבולטים כיום נמנים סקייפ, Google Hangouts, FaceTime ו-Zoom.
נזקים אפשריים

נראה שוועידות וידאו מעייפות, לכאורה מעבר לצפוי. אחד ההסברים האפשריים לכך עשוי להיות כתוצאה מאימוץ העיניים, בהיעדר קשר עין אמיתי ובחסך בתקשורת בלתי מילולית במהלך הפגישה. הסברים נוספים עוסקים במתח גבוה כתוצאה מהתיעוד הקבוע של המשתתפים על ידי המצלמה או כתוצאה מחרדה אינסטינקטיבית שהמוח שלנו מייצר למראה פנים גדולות מהרגיל באינטראקציה.
בנוסף, נוצר ניכור כתוצאה מעיכוב בתגובת האחר, יחסית לפגישה אמיתית. נמצא כי עיכוב מעבר ל-1.2 שניות יוצר תחושת אי נוחות.
ראו גם

ובינר
הערות שוליים

1 2  גל פרלמן, זום ועייפים, במדור "מדע במבט-על" באתר של מכון דוידסון לחינוך מדעי, 23 בנובמבר 2020
1 2 3   איתן לשם, לא יצאתם לשנייה, אבל אתם מותשים לגמרי? הכירו את "עייפות ה-Zoom", באתר הארץ, 25 באפריל 2020
| --- | --- |
בקרת זהויות :  GND: 4131124-3  NARA: 10675379  NKC: ph516946
חוק לנץ

חוק לנץ הוא חוק פיזיקלי בתחום המגנטיות, לקביעת כיוון הכא"מ (כמות אנרגיה ליחידת מטען, ראשי תיבות של כוח אלקטרו-מניע) והזרם החשמלי המושרים על ידי שינוי בשטף המגנטי.
החוק נקרא על שם הפיזיקאי הגרמני-בלטי היינריך לנץ, אשר ניסח אותו בשנת 1834.
נוסח החוק

”בפעולתו המגנטית, הזרם המושרה מתנגד לסיבת היווצרותו.”
ובאופן ספציפי יותר, השדה המגנטי המושרה על ידי זרם שואף לבטל את השינוי בשטף המגנטי היוצר אותו.
חוק לנץ בא לידי ביטוי בסימן השלילי, הקובע את כיוון הכא"מ המושרה, בחוק פאראדיי:
חוק זה נובע מחוק שימור האנרגיה; אילו הכא"מ המושרה היה גורם להגדלת השינוי בשטף המגנטי, אז השטף המגנטי היה גדל עוד יותר (בגלל הגידול בזרם), ויוצר בכך גידול נוסף בזרם, וכן הלאה עד אינסוף, תוך ביצוע עבודה אינסופית.
כאשר השטף המגנטי בכריכה גדל, נוצר בכריכה שדה מגנטי ההפוך בכיוונו לשדה בו נמצאת הכריכה. כאשר השטף המגנטי בכריכה קטן, נוצר בכריכה שדה מגנטי השווה בכיוונו לשדה בו נמצאת הכריכה.
ראו גם

משוואות מקסוול
עקרון לה שטלייה - חוק דומה, התקף במערכות כימיות
חזית וולחוב

|  פרטים |
| --- | --- |
 מדינה:  ברית המועצות ברית המועצות
 שיוך:  הצבא האדום הצבא האדום
 סוג:  קבוצת ארמיות
 אירועים ותאריכים
 תקופת הפעילות:  17 בדצמבר 1941   8 ביוני 1942 – 23 באפריל 1942   15 בפברואר 1944
 מקים היחידה:  קיריל מרצקוב
 מלחמות:  מלחמת העולם השנייה
 
חזית וולחוב (ברוסית: Волховский фронт), הייתה קבוצת ארמיות, שהשתייכה לצבא הסובייטי במלחמת העולם השנייה, ומילאה תפקיד מרכזי בקרב לנינגרד.
ב-17 בדצמבר 1941 הוקמה חזית וולחוב, על בסיס כוחות מחזית לנינגרד, ולמפקדה מונה קיריל מרצקוב. החזית לחמה בקרבות השונים במהלך המצור על לנינגרד, וב-23 באפריל 1942 פורקה החזית. החזית הוקמה מחדש ב-8 ביוני 1942, ולמפקדה מונה שוב קיריל מרצקוב. החזית לחמה בקרבות השונים בגזרה הצפונית, ובכלל זה במבצע ניצוץ ובמבצע לנינגרד-נובגורוד, וב-15 בפברואר 1944 פורקה החזית.
מפקדים

קיריל מרצקוב (17 בדצמבר 1941 - 23 באפריל 1942)
קיריל מרצקוב (8 ביוני 1942 - 15 בפברואר 1944)
חג הרפובליקה

| --- | --- |

הצוות האווירובטי "חיצי שלושת-הצבעים" (Frecce Tricolori) בחג הרפובליקה ב-2 ביוני 2005
 מדינה:  איטליה 
 סוג:  חג לאומי 
 מועד
 תאריך:  2 ביוני
 
חג הרפובליקה (באיטלקית: Festa della Repubblica), הנקרא גם "השני ביוני", הוא חג לאומי ויום רפובליקה איטלקי, שנחגג בתאריך ה-2 ביוני בכל שנה ומציין את הולדת האומה המודרנית. החגיגה המרכזית נערכת ברומא.
חג הרפובליקה הוא אחד מהסמלים הלאומיים של איטליה.
החג מציין את משאל העם החוקתי שהתקיים בזכות בחירה אוניברסלית בשנת 1946, בו העם האיטלקי נקרא לקלפי כדי להחליט על צורת הממשל בעקבות מלחמת העולם השנייה ונפילת הפשיזם.
טקס האירוע המאורגן ברומא כולל הנחת זר דפנה כמחווה לחייל האלמוני באנדרטת ויטוריו אמנואלה השני על ידי נשיא נשיא ומצעד צבאי לאורך ויה דיי פורי אימפריאלי ברומא.
תוצאות משאל העם החוקתי לפי חלוקה לאזורים
היסטוריה

ב-2 וב-3 ביוני 1946 נערך משאל העם  חוקתי בו נקראו האיטלקים לקלפיות כדי להחליט איזו צורת ממשל - מונרכיה או רפובליקה - לתת למדינה. משאל העם הוכרז בתום מלחמת העולם השנייה, שנים ספורות לאחר נפילת המשטר הפשיסטי באיטליה, המשטר הדיקטטורי שנתמך על ידי בית המלוכה האיטלקי, בית סבויה, במשך למעלה מעשרים שנה.
תומכי הרפובליקה בחרו בסמל האיטליה טוריטה, ההאנשה הלאומית של איטליה, ששימש במערכת הבחירות והוטבע על כרטיס משאל העם, בניגוד לשלט האצולה של סבויה שיצג את המונרכיה.
משאל העם החוקתי זה היה ההצבעה הראשונה בזכות הבחירה האוניברסלית באיטליה. תוצאותיו היו 12,717,923 קולות (54.3%) לטובת רפובליקה ו-10,719,284 (45.7%) בעד מונרכיה, הועברו ב-10 ביוני 1946, אז הכריז בית משפט העליון קאסציה, לאחר 85 שנים של ממלכת איטליה, על הולדת הרפובליקה האיטלקית, שאושרה סופית ב-18 ביוני.
מלך איטליה, אומברטו השני מבית סבויה, החליט לעזוב את איטליה ב-13 ביוני כדי להימנע מההתנגשויות בין מונרכיסטים לרפובליקנים, שכבר התבטאו באירועים עקובים מדם בערים שונות באיטליה, מחשש שיוכלו להתרחב ברחבי המדינה. הוא יצא לגלות בפורטוגל. החל מה-1 בינואר 1948, עם כניסתה לתוקף של חוקת הרפובליקה האיטלקית, נאסר על כניסתם של צאצאי אומברטו השני לאיטליה; האיסור בוטל בשנת 2002. 11 ביוני 1946, היום הראשון של איטליה הרפובליקנית, הוכרז כחג בציבור.
ראו גם

יום השנה לשחרור איטליה
הערות שוליים

1 2 3  "Perché la Festa della Repubblica è proprio il 2 giugno" (באיטלקית). נבדק ב-19 בינואר 2016. {{cite web}}:  (עזרה)
↑  "Ma chi è il volto della Repubblica Italiana?" (באיטלקית). נבדק ב-26 בינואר 2016. {{cite web}}:  (עזרה)
↑  "UMBERTO II re d'Italia in "Enciclopedia Italiana"" (באיטלקית). נבדק ב-4 בנובמבר 2017. {{cite web}}:  (עזרה)
↑  "Vittorio Emanuele di Savoia: "Fedeltà alla Costituzione"". נבדק ב-1 ביוני 2017. {{cite web}}:  (עזרה)
↑  "Decreto legislativo presidenziale 19 giugno 1946, n.2" (באיטלקית). נבדק ב-4 בנובמבר 2017. {{cite web}}:  (עזרה)
צבעי דגל איטליה בקולוסיאום ב-2 ביוני 2017
חזית וורונז'

|  פרטים |
| --- | --- |
 מדינה:  ברית המועצות ברית המועצות
 שיוך:  הצבא האדום הצבא האדום
 סוג:  קבוצת ארמיות
 אירועים ותאריכים
 תקופת הפעילות:  9 ביולי 1942 – 20 באוקטובר 1943 (שנה)
 מקים היחידה:  פיליפ גוליקוב
 מלחמות:  קרב קורסק   קרב דנייפר
 פיקוד
 מפקדים
 
חזית וורונז' (ברוסית: Воронежский фронт), הייתה קבוצת ארמיות, שהשתייכה לצבא הסובייטי במלחמת העולם השנייה, ומילאה תפקיד מרכזי בקרב קורסק.
היסטוריה

ב-9 ביולי 1942 הוקמה חזית וורונז', על בסיס חזית בריאנסק, ולמפקדה מונה פיליפ גוליקוב. החזית לחמה במבצע וורונז'-וורושילובגרד, שם ספגה אבדות כבדות, ובדצמבר 1942 השתתפה במבצע סטורן קטן. לאחר מכן לחמו כוחות החזית בקרבות באזור קורסק וחרקוב, והשתתפו בקרב חרקוב השלישי. החזית השתתפה בקרב קורסק, ולחמה נגד כוחות קבוצת ארמיות דרום הגרמנית. לאחר מכן השתתפה החזית במבצע בלגורוד-חרקוב ובקרב דנייפר, ואף שחררה את קייב, וב-20 באוקטובר 1943 שונה שמה של חזית וורונז' לחזית האוקראינית הראשונה.
מפקדים

פיליפ גוליקוב (9 ביולי 1942 - 14 ביולי 1942)
ניקולאי ואטוטין (14 ביולי 1942 - 22 באוקטובר 1942)
פיליפ גוליקוב (22 באוקטובר 1942 - 28 במרץ 1943)
ניקולאי ואטוטין (28 במרץ 1943 - 20 באוקטובר 1943)
זאק אייבל

| --- | --- |
אין תמונה חופשית
 לידה:  1 במרץ 1995 (בן 29) לונדון, הממלכה המאוחדת 
 שם לידה:  זאק דָּוִד זילסניק
 מוקד פעילות:  אנגליה אנגליה, הממלכה המאוחדת הממלכה המאוחדת
 תקופת הפעילות:  מ-2014 
 סוגה:  מוזיקת פופ, מוזיקה אלקטרונית, מוזיקת נשמה, מוזיקה טרופית, R&B עכשווי, היילייף 
 חברת תקליטים:  אטלנטיק רקורדס 
 פרופיל ב-IMDb
 
זאק דָּוִד זילסניק (באנגלית: Zak David Zilesnick; נולד ב-1 במרץ 1995), המוכר בשם הבמה זאק אייבל (Zak Abel), הוא זמר-יוצר בריטי-יהודי יליד-אנגליה וממוצא ישראלי. שחקן טניס שולחן מקצועי בנעוריו.
ביוגרפיה

זילסניק נולד בלונדון, אנגליה שבממלכה המאוחדת. אביו היה יהודי-ספרדי ויהודי-מזרחי (ממרוקו) ועלה לישראל, אך נפטר בטרם עת, כשזילסניק היה בן 12. אמו רייצ'ל היא יהודייה-אשכנזייה, ילידת אנגליה. הוא גדל בחיק אמו בהנדון שברובע בארנט הלונדוני. הוא התחנך בבית הספר הממלכתי היהודי מטילדה מארקס שבלונדון, אנגליה, ובבית הספר האוניברסיטאי של יוניברסיטי קולג' לונדון, ממנו סיים את לימודיו בשנת 2013. מאוחר יותר, התגורר גם ברובע האקני הלונדוני.
קריירה

כשלמד בבית הספר היסודי, זילסניק זכה בתחרות לשיר בחגיגת יום העצמאות של מדינת ישראל, שהתקיים באצטדיון וומבלי האנגלי.
ב-28 באוגוסט 2014, הוא הוציא, בשיתוף פעולה עם גורגון סיטי, את הסינגל "Unmissable". השיר הגיע, בשיאו, למקום ה-16 בסקוטלנד, למקום החמישי במצעד הדאנס הבריטי, ולמקום ה-19 במצעד הסינגלים הבריטי.
ב-6 בפברואר 2015, הוא הוציא את המיני-אלבום הראשון שלו, Joker presents Zak Abel.
ב-28 באוגוסט 2015, הוא הוציא את המיני-אלבום השני שלו, One Hand on the Future.
ב-6 באוקטובר 2017, הוא הוציא את אלבום הביכורים שלו, Only When We're Naked.‏ האלבום הגיע, בשיאו, למקום הראשון במצעד האלבומים הבריטי. כיום, הוא היה חתום על ידי חברת התקליטים האמריקנית אטלנטיק רקורדס.
ב-20 במרץ 2020, הוא התארח בסינגל "Bad" של דון דיאבלו ההולנדי. השיר הגיע, בשיאו, למקום ה-38 בוולוניה, ולמקום ה-28 בפולין.
ב-17 באפריל 2020, הוא התארח בסינגל "Freedom" של המוזיקאי הנורווגי קייגו. השיר הגיע, בשיאו, למקום התשיעי במצעד שירי הדאנס/אלקטרוני ולמקום ה-11 בנורווגיה.
ב-13 ביולי 2023 הוציא את הסינגל "Endless Summer", יחד עם המפיק המוזיקלי הנורווגי אלן ווקר.
חיים אישיים

זילסניק מגדיר עצמו גם כיהודי (דתם ומוצאם האתני של הוריו), וכן סיפר שהוא מקפיד לשמור על אורח חיים תזונתי-טבעוני.
דיסקוגרפיה > אלבומי אולפן

2017: Only When We're Naked
דיסקוגרפיה > מיני-אלבומים

2015: Joker presents Zak Abel
2015: One Hand on the Future
הערות שוליים

1 2 3  Manila, Zak Abel, Ethnicity of Celebs | EthniCelebs.com, ‏2018-04-03 (באנגלית אמריקאית)
↑  "The Gower 2013". issuu.com. 19 בינואר 2015. ארכיון מ-2017-03-22. נבדק ב-13 במרץ 2018. {{cite web}}:  (עזרה)
1 2  "Abel and willing to be a success". www.thejc.com. ארכיון מ-2018-06-22. נבדק ב-2019-11-30.
↑  "Only When We're Naked by Zak Abel on Apple Music". iTunes Store (AU). ארכיון מ-2018-06-22. נבדק ב-3 בפברואר 2018. {{cite web}}:  (עזרה)
↑  "Zak Abel Official Chart history". Official Charts Company. ארכיון מ-2021-04-25. נבדק ב-3 בפברואר 2018. {{cite web}}:  (עזרה)
↑  "Zak Abel: From table tennis star to music sensation" — Table Tennis England (ארכיון)
↑  The Jewish Chronicle: 2016-05-20 - "ZAK ABEL" (ארכיון)
↑  "Zak Abel on Instagram: "...Happy #WorldVeganDay to everyone in the world. I've been vegan for just over a year now & it's one of the best decisions I ever made..."". Instagram.com. 2018-11-01. נבדק ב-2020-05-20.
| --- | --- |
בקרת זהויות :  GND: 1142415538  ISNI: 0000 0004 6316 3894  MusicBrainz: 5a987ece-66c5-4781-a2b1-45de0cb23554  NLK: KAC201885119  VIAF: 685150943132226760004   WorldCat (עם VIAF): 685150943132226760004
ואלבייק

ואלבייק (בהולנדית: Waalwijk ‏האזנהקובץ:234 Waalwijk.ogg‏Ⓘ‏; בניב של בראבנט: Wólluk) היא עיר הולנדית השייכת למחוז צפון בראבנט. נכון לשנת 2019, בעיר מתגוררים כ-48,240 תושבים.
היסטוריה

לעיר ניתנו זכויות כעיר בשנת 1303. בשנת 1815 אוחדה ואלבייק עם רחוב לנגרסטה הסמוך, שרק אז נוסף למחוז צפון בראבנט. בשנת 1922 אוחדו גם הכפרים Besoyen ו-Baardwijk לוואלבייק. בשנת 1997 נוספו לעיר גם הכפר וספיק ועיריית ספראנג-קפל.
ספורט

לעיר קבוצת כדורגל בשם RKC ואלבייק, המשחקת בליגה הבכירה בהולנד. הקבוצה משחקת באצטדיון אצטדיון מנדמייקרס בעיר, המכיל 7,500 מקומות.
ואלבייק ידועה גם בזכות אירוע "80 van de langstraat", המתקיים בעיר ובסביבתה בכל ספטמבר, ובו כמה אלפי אנשים עושים מסלול של 80 ק"מ לאורך כל העיירות שנמצאות באזור Langstraat.
ערים תאומות

גרמניה אונה, גרמניה
פולין חויניצה, פולין
הערות שוליים

↑  Mandemakers Stadion – StadiumDB.com, stadiumdb.com
| --- | --- |
בקרת זהויות :  NLI: 987007530795905171  GND: 4752626-9  VIAF: 135014664   WorldCat (עם VIAF): 135014664
חג ישו המלך

| --- | --- |

 סוג:  מועד נוצרי 
 
חג ישו המלך (בלטינית: Sollemnitas Domini Nostri Iesu Christi Universorum Regis, בתרגום לעברית: "חג אדוננו ישו המשיח, מלך היקום") הוא יום חג נוצרי לציון ישו המלך. החג נקבע בשנת 1925 על ידי האפיפיור פיוס האחד עשר עבור הפולחן הרומי של הכנסייה הקתולית. בשנת 1970 שונה תאריך החג, מאוקטובר ליום ראשון האחרון לפני האדוונט. בדרך כלל החג חל בין 20 בנובמבר ל-26 בנובמבר.
החג נחגג על ידי זרמים רבים בנצרות, בהם קלוויניזם, מתודיזם, אנגליקניזם, לותרניזם ופרסביטריאניזם. הכנסייה האורתודוקסית הרוסית הגולה מציינת את החג באופן יוצא דופן בתאריך המקורי שנקבע ב-1925, יום ראשון האחרון של אוקטובר.
שורשי החג

המסורת הנוצרית מתייחסת לישו כאל מלך, וקיימים כתבים עתיקים, בהם כתביו של קירילוס האלכסנדרוני, בהם מתואר ישו כמלך ממלכת השמיים.
לחג ישו המלך יש ממד אסכטולוגי, המצביע על תקופת אחרית הימים, שבה ישו ימלוך על העולם.
בדצמבר 1925 פרסם האפיפיור פיוס האחד עשר אנציקליקה בשם "Quas primas" ("בראשית") בה ציין שמלכותו של ישו ניתנה לו על ידי האל בזכות אדיקותו, ולא הושגה באמצעות אלימות או גזל. באנציקליקה זו ייסד האפיפיור את הסקרמנט "חג ישו המלך", באמצעותו ביקש למתן את ההשפעות הגוברות של מגמות החילון והלאומיות החילונית בעולם. לאומיות זו באה לידי ביטוי גם בחילוקי הדעות בין ממלכת איטליה לבין הכס הקדוש, ואלה נפתרו רק עם חתימת ההסכמים הלטראניים בשנת 1929.
חג ישו המלך מצוין ביום ראשון האחרון לפני האדוונט. האפיפיור פיוס האחד עשר קבע את החג ליום ראשון שלפני חג כל הקדושים, אך בשנת 1970 שינה האפיפיור פאולוס השישי את מועד החג, למועדו הנוכחי.
מנהגי החג

בחג זה הכמרים נוהגים ללבוש גלימות לבנות ולערוך ליטורגיה מיוחדת. בחלק מהכנסיות חוברו מזמורים מיוחדים לציון חג זה.
בכנסייה המתודיסטית מציינים תקופה ליטורגית מיוחדת בשם Kingdomtide המתחילה בחג השילוש הקדוש ומסתיימת בחג ישו המלך.
משנת 2021 מציינת הכנסייה הקתולית את "יום הנוער העולמי" באותו יום.
הערות שוליים

↑  Latin Readings (PDF and videos) OLM 160: Last Sunday in Ordinary Time, Our Lord Jesus Christ, Universal King, Year A – Roman Liturgy, Roman Liturgy (באנגלית)
↑  Quas Primas (December 11, 1925) - PIUS XI, אתר קריית הוותיקן, ‏11 בדצמבר 1925 (באנגלית)
↑  When Is the Feast of Christ the King This Year?, Learn Religions, ‏29 ביולי 2018 (באנגלית)
↑  Seasons of the Church: What is Kingdomtide?, The Methodist Church in Singapore (באנגלית)
↑  Pope Changes Diocesan Celebration of WYD from Palm Sunday to Christ the King Sunday, ZENIT, ‏22 בנובמבר 2020 (באנגלית)
| --- | --- |
בקרת זהויות :  NLI: 987007531581505171  GND: 4266300-3  LCCN: sh85070145  NKC: ph894026 
פסל ישו המלך בחרונינגן
זאזה פאצ'וליה

| --- | --- |

 לידה:  10 בפברואר 1984  (בן 40) טביליסי שבגאורגיה הסובייטית
 עמדה:  סנטר
 גובה:  2.11 מטרים
 מספר:  27
 דראפט:  בחירה מספר 42, 2003 אורלנדו מג'יק
 קבוצות כשחקן
 1999–2003   2003–2004   2004–2005   2005–2013   2011   2013–2015   2015–2016   2016–2018   2018–2019:  אולקרספור   אורלנדו מג'יק   מילווקי באקס   אטלנטה הוקס   גלאטסראיי   מילווקי באקס   דאלאס מאבריקס   גולדן סטייט ווריורס  דטרויט פיסטונס
 הישגים כשחקן
 2 זכיות באליפות ה-NBA ‏(2017, 2018)   זכייה באליפות הליגה הטורקית (2001)   זכייה בגביע הטורקי (2003)
זאור "זאזה" פאצ'וליה (גאורגית: ზაზა ფაჩულია; נולד ב-10 בפברואר 1984 בטביליסי, גאורגיה) הוא כדורסלן עבר גאורגי, ששיחק בעמדת הסנטר. לאורך 16 עונותיו בליגת ה-NBA רשם ממוצעים כוללים של 6.8 נקודות, 5.8 ריבאונדים ו-1.3 אסיסטים למשחק.
קריירה > באירופה

פאצ'וליה התבלט ככדורסלן כבר מגיל צעיר. גובהו של פאצ'וליה בגיל 13 היה כ-2.08 מטרים. הוא נצפה וגויס על ידי קבוצת הכדורסל המקצוענית מטורקיה אולקרספור כשהיה רק נער מתבגר בשנת 2000. הוא צורף לסגל נבחרת גאורגיה בגיל צעיר יחסית, והוביל אותה מעמדת הסנטר לניצחונות על יריבות מזרח אירופאיות כמו בלארוס ובולגריה. ההצלחה בנבחרת הובילה אותו להפוך אחד הכדורסלנים האהודים ביותר בקרב קהל הכדורסל הגאורגי.
קריירה > ב-NBA

אחרי הצלחה במדי אולקר הטורקית, נבחר פאצ'וליה על ידי אורלנדו מג'יק בבחירה ה-42 בדראפט ה-NBA ‏2003 ושיחק במדיה בעונת 2003/2004. לאחר עונה זו נבחר פאצ'וליה על ידי שארלוט בובקאטס בדראפט ההרחבה שנערך בעקבות הצטרפותה כקבוצה חדשה בליגה. מיד לאחר שנבחר הועבר פאצ'וליה בטרייד למילווקי באקס לקראת עונת 2004/2005. בשורות הבאקס צבר פאצ'וליה ממוצעים של 6.2 נקודות ו-5.1 ריבאונדים למשחק, כשחקן ספסל.
פאצ'וליה חתם על חוזה עם אטלנטה הוקס לפני תחילת עונת 2005/2006. באותה עונה עבר פאצ'וליה לשמש כסנטר הפותח של הקבוצה, ועד סיום העונה צבר ממוצעים של 11.7 נקודות ו-7.9 ריבאונדים למשחק.
ביולי 2011, בעקבות שביתת השחקנים ב-NBA, חתם פאצ'וליה בקבוצה הטורקית גלאטסראיי. לאחר מכן שיחק במשך שנתיים במדי מילווקי באקס. בשנת 2015 חתם בדאלאס מאבריקס, במדיה שיחק בעונת 2015/2016.
בשנת 2016 חתם בגולדן סטייט ווריורס, זכה עמה באליפות ה-NBA בעונת 2016/2017 והיה לגאורגי הראשון שזוכה באליפות ה-NBA. באוגוסט 2017 זכה לאות כבוד מנשיא מדינתו גיורגי מרגוולשווילי. בעונת 2017/2018 זכה עם הווריורס באליפות נוספת.
לקראת עונת 2018/2019 חתם על חוזה לעונה אחת בדטרויט פיסטונס.
באוגוסט 2019 מונה ל"יועץ לענייני כדורסל" עבור הווריורס, ובכך למעשה פרש ממשחק.
סטטיסטיקות הקריירה ב-NBA > בעונה הסדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2003/2004 | אורלנדו | 59 | 2 | 11.3 | 0.389 | 0.000 | 0.644 | 2.9 | 0.2 | 0.4 | 0.2 | 3.3 |
| 2004/2005 | מילווקי | 74 | 4 | 18.9 | 0.452 | 0.000 | 0.746 | 5.1 | 0.8 | 0.6 | 0.5 | 6.2 |
| 2005/2006 | אטלנטה | 78 | 78 | 31.4 | 0.451 | 0.000 | 0.735 | 7.9 | 1.7 | 1.1 | 0.5 | 11.7 |
| 2006/2007 | אטלנטה | 72 | 47 | 28.1 | 0.474 | 0.000 | 0.786 | 6.9 | 1.5 | 1.1 | 0.5 | 12.2 |
| 2007/2008 | אטלנטה | 62 | 5 | 15.2 | 0.437 | 0.000 | 0.706 | 4.0 | 0.6 | 0.4 | 0.2 | 5.2 |
| 2008/2009 | אטלנטה | 77 | 26 | 19.1 | 0.497 | 0.000 | 0.709 | 5.7 | 0.7 | 0.5 | 0.3 | 6.2 |
| 2009/2010 | אטלנטה | 78 | 1 | 14.0 | 0.488 | 0.000 | 0.650 | 3.8 | 0.5 | 0.5 | 0.4 | 4.3 |
| 2010/2011 | אטלנטה | 79 | 7 | 15.7 | 0.461 | 0.000 | 0.754 | 4.2 | 0.7 | 0.4 | 0.3 | 4.4 |
| 2011/2012 | אטלנטה | 58 | 44 | 28.3 | 0.499 | 0.000 | 0.741 | 7.9 | 1.4 | 0.9 | 0.5 | 7.8 |
| 2012/2013 | אטלנטה | 52 | 15 | 21.8 | 0.473 | 0.000 | 0.757 | 6.5 | 1.5 | 0.7 | 0.2 | 5.9 |
| 2013/2014 | מילווקי | 53 | 43 | 25.0 | 0.427 | 0.000 | 0.846 | 6.3 | 2.6 | 0.8 | 0.3 | 7.7 |
| 2014/2015 | מילווקי | 73 | 45 | 23.7 | 0.454 | 0.000 | 0.788 | 6.8 | 2.4 | 1.1 | 0.3 | 8.3 |
| 2015/2016 | דאלאס | 76 | 69 | 26.4 | 0.454 | 0.000 | 0.768 | 9.4 | 1.7 | 0.8 | 0.3 | 8.6 |
| 2016/2017 | גולדן סטייט | 70 | 70 | 18.1 | 0.534 | 0.000 | 0.778 | 5.9 | 1.9 | 0.8 | 0.5 | 6.1 |
| 2017/2018 | גולדן סטייט | 69 | 57 | 14.1 | 0.564 | 0.000 | 0.806 | 4.7 | 1.6 | 0.6 | 0.2 | 5.4 |
| 2018/2019 | דטרויט | 68 | 3 | 12.9 | 0.440 | 0.000 | 0.782 | 3.9 | 1.3 | 0.5 | 0.3 | 3.9 |

| קריירה |  | 1,098 | 516 | 20.3 | 0.469 | 0.000 | 0.751 | 5.8 | 1.3 | 0.7 | 0.3 | 6.8 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד
סטטיסטיקות הקריירה ב-NBA > בפלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2008 | אטלנטה | 7 | 0 | 15.0 | 0.280 | 0.000 | 0.714 | 2.9 | 0.3 | 0.3 | 0.0 | 4.1 |
| 2009 | אטלנטה | 11 | 1 | 23.6 | 0.415 | 0.000 | 0.762 | 6.9 | 0.3 | 0.5 | 0.3 | 6.9 |
| 2010 | אטלנטה | 11 | 0 | 14.6 | 0.514 | 0.000 | 0.625 | 3.5 | 0.3 | 0.2 | 0.6 | 4.6 |
| 2011 | אטלנטה | 11 | 0 | 17.7 | 0.478 | 0.000 | 0.773 | 4.9 | 1.2 | 0.2 | 0.1 | 3.5 |
| 2015 | מילווקי | 6 | 6 | 21.5 | 0.400 | 0.000 | 0.615 | 6.7 | 1.5 | 1.7 | 0.5 | 6.7 |
| 2016 | דאלאס | 5 | 4 | 22.4 | 0.375 | 0.000 | 0.882 | 5.4 | 3.2 | 0.6 | 0.2 | 6.6 |
| 2017 | גולדן סטייט | 15 | 15 | 14.1 | 0.533 | 0.000 | 0.765 | 3.8 | 0.8 | 0.5 | 0.3 | 5.1 |
| 2018 | גולדן סטייט | 7 | 0 | 3.7 | 0.571 | 0.000 | 0.750 | 1.7 | 0.1 | 0.4 | 0.1 | 2.4 |
| 2019 | דטרויט | 2 | 0 | 11.0 | 0.333 | 0.000 | 0.500 | 4.5 | 0.0 | 0.0 | 0.0 | 2.5 |

| קריירה |  | 75 | 26 | 16.3 | 0.443 | 0.000 | 0.735 | 4.4 | 0.8 | 0.5 | 0.3 | 4.9 |
הערות שוליים

↑  סטטיסטיקות ה-NBA של פאצ'וליה, באתר basketball-reference.com
↑  בגיאורגיה מפרגנים: פאצ'וליה קיבל אות של כבוד, באתר ONE‏, 7 באוגוסט 2017
↑  הווריורס ממנים את פאצ'וליה כיועץ, באתר slamonline.com,‏ 29 באוגוסט 2019
זאק אפל

זאכרי "זאק" די אפל (באנגלית: Zachary "Zach" D Apple; נולד ב-23 באפריל 1997) הוא שחיין אמריקאי, פעמיים ברציפות אלוף עולם (בודפשט 2017 וקוואנגג'ו 2019) במשחה שליחים 4x100 מטר חופשי. הוא אלוף האוניברסיאדה (נאפולי 2019) בעל 5 מדליות זהב.
ביוגרפיה

אפל נולד וגדל בטרנטון, אוהיו. הוא החל להתאמן ולהתחרות בשחייה רק בגיל 16. עד אז הוא עסק בענפי ספורט אחרים כמו כדורסל ואתלטיקה. הוא התאמן בקבוצת השחייה של אוניברסיטת אובורן ובשנת 2018 עבר ללמוד ולהתאמן באוניברסיטת אינדיאנה.
ביוגרפיה > 2017

באליפות העולם שנערכה בבודפשט, הונגריה ב 2017 זכה אפל במדליית זהב במשחה שליחים 4x100 מטר חופשי לאחר ששחה בשלב המוקדמות. כשחיין שלישי הוא קבע ב"זינוק שליחים" תוצאה של 48.16 שניות.
ביוגרפיה > 2018

באליפות הפאן פסיפיק בשחייה שנערכה בטוקיו, יפן באוגוסט 2018 זכה אפל במדליית זהב במשחה לשיחים 4x200 מטר חופשי בתוצאה של 7:04.36 דקות, לפני אוסטרליה (7:04.70 דקות) ויפן (7:08.07 דקות). כשחיין שלישי הוא קבע ב"זינוק שליחים" תוצאה של 1:46.20 דקות וסיים במקום חמישי במשחה ל-100 מטר חופשי בתוצאה של 48.47 שניות. בשלב המוקדמות הוא קבע תוצאה של 48.05 שניות, ועלה ראשון למשחה הגמר. התוצאה שקבע הייתה השנייה בטיבה באליפות. בשני משחים הוא סיים במקום עשירי, במשחה ל-50 מטר חופשי בתוצאה של 22.30 שניות ובמשחה ל-200 מטר חופשי בתוצאה של 1:46.78 דקות, בשלב המוקדמות הוא קבע שיא אישי חדש של 1:46.56 דקות. נוסף לכך, הוא שחה במשחה שליחים 4x100 מטר אך הרביעייה האמריקאית פסלה.